Senior League Baseball Bats | Big Barrel Bats at BaseballMonkey! : Composite, Rawlings and Louisville Slugger Dipesalema 84 | Baebele ya mo Internet | Thanolo ya Lefatshe le Lesha
Ya mokaedi wa Gitithe.+ Ya bomorwa Kora. Pina. 84 A bo motlaagana wa gago o mogolo+ o le montle jang ne,Wena Jehofa wa masomosomo!+ 2 Moya wa me o tlhologeletswe malwapa a ga Jehofa e bile o lapile.+Pelo ya me le nama ya me di goela ka boipelo kwa Modimong yo o tshelang.+ 3 Le nonyane tota e bone ntlo,Le peolwane e iponetse sentlhaga,Kwa e beileng bana ba yone gone—Sebeso sa gago se segolo, wena Jehofa wa masomosomo, Kgosi ya me le Modimo wa me! 4 Go itumela ba ba nnang mo ntlong ya gago!+Ba sa ntse ba tswelela ba go baka.+ Seʹlah. 5 Go itumela batho ba nonofo ya bone e leng mo go wena,+Ba ditsela tse dikgolo di leng mo pelong ya bone.+ 6 Fa ba feta go ralala lebala le le kwa tlase la ditlhatshana tsa bakha,+Ba le fetola motswedi;Motlhatlheledi+ o ipipa le ka ditshegofatso. 7 Ba tla tswelela ba tsamaya maatla a bone a botlhaga a ntse a gola;+Mongwe le mongwe o bonala kwa Modimong kwa Siona.+ 8 Ao tlhe Jehofa Modimo wa masomosomo, a ko o utlwe thapelo ya me;+A ko o sekege tsebe, tlhe Modimo wa ga Jakobe.+ Seʹlah. 9 Wena thebe ya rona, bona tlhe Modimo,+Mme o lebe sefatlhego sa motlodiwa+ wa gago. 10 Gonne letsatsi le le lengwe fela mo malwapeng a gago le botoka go na le a le sekete go sele.+Ke tlhophile go ema fa serepoding mo ntlong ya Modimo wa me+Go na le go tsamayatsamaya mo megopeng ya boikepo.+ 11 Gonne Jehofa Modimo ke letsatsi+ le thebe;+O naya boutlwelobotlhoko le kgalalelo.+Jehofa ka boene ga a kitla a thibela sepe se se molemo mo go ba ba tsamayang ka go tlhoka molato.+ 12 Ao tlhe Jehofa wa masomosomo, go itumela motho yo o go ikanyang.+